امریکانین خاریجی ایشلر ناظیرلیگی 6،5 میلیارد دو‌لارا 32 عدد F-35A تیپ‌لی بئشینجی نسیل دؤیوش طیاره‌سی‌نین لهستانا ساتیشینا راضی‌لیق وئردی.
امریکا مودافعه و تهلوکه‌سیزلیک عذره امکداش‌لیق آژانسی بو باره‌ده یازی‌لی آچیقلاما وئره‌رک، ساتیشا 32 عدد F-35A   تیپ‌لی طیاره ایله یاناشی 33 عدد F-135   یدک موتور ایله طیاره‌نین الکترون حرب سیستم‌لری و بیر سیرا یدک  حیسه‌لری‌نین ده داخیل اولدوغونو بیلدیریلدی.
آچیقلامادا:"بو ساتیش لهستانا بؤلگه‌دکی تجاوزکارلیق‌لارا قارشی اعتبارلی بیر مودافعه قابیلیتی قازاندیرا‌جاق و امریکا قوه‌لری ایله بیرگه فعالیتی تامین ائده‌جک" دئییلدی.
قئید ائدک کی، لهستان روسیایا اوره تیمی اولان میگ-29 و سو-22 قیریجیلاریندان‌ عبارت فیلولارینی یئنیلمک مقصدیله اف-35-لاری ساتین آلماق اوچون امریکایا مراجعت ائتمیشدی.
ورشو رهبرلیگی اؤلکه‌نین حربی مدرن لشمه ایستراتژسی چرچیوه‌سینده حربی خرج‌لرینی 2026-جی ایله قدر 47 میلیارد دو‌لارا چیخارماغی نظرده توتوب.
امریکا-دان 2017-جی ایلده 10،5 میلیارد دو‌لارلیق "پاتریوت "هاوا مودافعه سیستمی آلان لهستان سون زامان‌لار HMARS راکت سیستم‌لری، " stand off " راکت‌لری و 2 میلیارد دو‌لار مبلغینده باشقا حربی تجهیزات آلیب.
